PRIREDITEV OB KULTURNEM PRAZNIKU

V nedeljo, 4. 2. 2018, ob 16. uri, je v Kulturnem domu Bučka potekala slovesnost ob slovenskem kulturnem prazniku v čast in spomin na našega velikega pesnika Franceta Prešerna. Osrednja gostja večera je bila ga. Marinka Marija Miklič, ki nas je s svojo drugo kratko prozno knjigo V kamen vklesano popeljala v preteklost, s svojimi spomini iz otroštva, v čas resničnega življenja dolenjskega podeželja v šestdesetih letih prejšnjega stoletja.S to knjigo je nekako za vedno postavila Bučko in njene ljudi na literarni zemljevid Slovenije. Poleg nje, pa sta v kulturnem programu nastopali tudi pevska skupina Vokalnih 5 ter sestri Nika in Kaja Jelinič. Z lepo odpetima pesmima, prisrčnimi mislimi, deklamacijami, igranju na citre ter plesom so prispevali svoj del tudi učenci podružnične šole Bučka. Osrednja nit prireditve so bili spomini na preteklost. Kulturne prireditve se je udeležil tudi g. župan Jože Kapler, ki nam je predstavil svoj pogled na preteklost in nam s svojimi besedami prenese sporočilo ob kulturnem prazniku.

Zapisala: Urška Zidar

Foto: Simona Stariha, Lara Omerzel











 



